**Individuálny výchovno-vzdelávací program**

ZÁKLADNÉ ÚDAJE O ŽIAKOVI:

Meno a priezvisko žiaka:

Dátum a miesto narodenia žiaka:

Bydlisko žiaka:

Meno a priezvisko zákonného zástupcu:

ŠKOLSKÝ ROK:

Škola:

Ročník:

Trieda:

**CIELE VÝCHOVNO-VZDELÁVACIEHO PROCESU**

***Dlhodobé ciele:***

Hlavným cieľom je, aby žiak úspešne zvládol............. ročník ZŠ, aby sa zdokonaľoval v myslení, prospieval, aby pre daný ročník získal potrebné vedomosti a zručnosti, aby ich vedel správne použiť, aby si rozvíjal kľúčové kompetencie v súlade s profilom absolventa daného stupňa vzdelávania.

Ďalšie ciele:

Umožniť žiakovi zažívať pocity úspechu počas plnenia školskej dochádzky a počas výchovno-vzdelávacieho procesu.

Budovať pozitívny vzťah k učeniu, ku škole, k celoživotnému vzdelávaniu.

Dbať na celkový rozvoj osobnosti žiaka.

V domácej škole Little Monkeu je cieľom edukačného procesu, aby sa žiak stretol predovšetkým:

1. s prostredím prijatia, podpory a bezpečia – aby bol v škole rád, budoval si tu vzťahy, ktorého budú napĺňať šťastím a spokojnosťou, uvedomoval si svoju jedinečnosť a nadobúdal zdravé sebavedomie založené na adekvátnom sebapoznaní a sebaprijatí; dôležitými piliermi takéhoto prostredia je:

a) budovanie učiacej sa komunity žiakov, učiteľov a rodičov,

b) otvorenosť deťom s akýmkoľvek kultúrnym, etnickým a sociálnym zázemím,

c) systematická práca s deťmi so zdravotným znevýhodnením a špeciálnymi výchovno-vzdelávacími potrebami.

2. s aktívnym učením pre život – aby nebol prázdnou nádobou, ktorú učiteľ v škole napĺňa, ale osobnosťou, ktorá sa v škole rozvíja na základe svojej vnútornej motivácie, objavuje nové vedomosti, učí sa učiť a spolupracovať v prostredí, v ktorom bude žiť.

3. so zmysluplným vzdelávacím obsahom – záleží nám na tom, aby obsah vzdelávania bol prepojený so životom. Dôraz kladieme na dôležité poznatky a pojmy, pomocou ktorých možno porozumieť svetu. Kultivujeme životné zručnosti, samostatné myslenie a tvorivosť detí.

***Krátkodobé ciele:***

Konkrétne krátkodobé ciele sú zahrnuté v tematických výchovno-vzdelávacích plánoch jednotlivých predmetov pre .............. ročník ZŠ.

***Učebné plány:***

Žiak postupuje podľa učebného plánu v súlade so ŠVP a ŠKVP pre ............. ročník.

***Učebné osnovy:***

Žiak postupuje podľa učebných osnov pre ............... ročník vo všetkých vyučovacích predmetoch.

**ORGANIZÁCIA STAROSTLIVOSTI**

***Popis priestorov materiálno-technické zabezpečenie a podmienok ochrany zdravia individuálne vzdelávaného žiaka:***

Individuálne vzdelávanie prebieha v rôznych prostrediach:

* najviac v domácej škole Little Monkey
	+ - Pondelok: plán práce, kľúčové lekcie,  exteriérová expedícia
		- Utorok: ranné plávanie, knižnica, práca, programovanie
		- Streda: práca, hudba
		- Štvrtok: kontrola indexov, práca, varenie obeda, umenie
		- Piatok: práca, upratovanie, extra šport
* v domácom prostredí.

Okrem toho sa na vzdelávanie žiaka využívajú aj verejné priestory, ako sú knižnica, detské ihriská, športoviská, múzeá, hrady, zámky, galérie, divadlá a iné.

Žiakovi sú k dispozícii špeciálne pripravené priestory, v ktorých dbáme o dobrú úroveň vetrania a osvetlenia. Žiak má k dispozícii knižnicu, osobný počítač s potrebným programovým vybavením, prístupom na internet a tlačiareň.

Dodržiavame zásady primeraného režimu s rešpektovaním hygieny učenia a zdravého prostredia.

Deti majú v Little Monkey k dispozícii plne funkčnú kuchyňu a výtvarný kútik, dostupnú plaváreň a telocvičňu, miestnosti sú vybavené:

* rôznymi druhmi sedenia a pracovných kútikov
* policami s Montessori materiálom rozdelené podľa oblastí (Jazyk, Matematika, „Prvouka“, starostlivosť o seba a okolie)

***Personálne zabezpečenie:***

Vzdelávanie žiaka zabezpečuje odborný garant vzdelávania Mgr. Mária Rešutíková s kolektívom učiteľov.

***Zoznam učebníc, ktoré sú využívané pri individuálnom vzdelávaní žiaka (všetky predmety):***

[Montessori pomôcky](http://www.montessoricr.cz/objevte-montessori/zakladni-principy) (plus 5 príbehov o Vzniku vesmíru a Zeme, o Vzniku života, o Človeku, o Písme a Číslach)

[Pracovné zošity k Hejného matematike](https://www.h-mat.cz/) (doplnkový materiál k Montessori matematike)

[Šlabikár](https://orbispictus.sk/sady-titulov/sada-slabikar-stefekova/) od autoriek Kamily Štefekovej a Romany Culkovej

[Pracovné listy ku Comenia script](http://www.indicia.sk/comenia-script-clanok-ds/) (pre deti so špeciálnymi potrebami)

[Metodiky Inštitútu aplikovanej ekológie Daphné](http://daphne.sk/sk/vzdelavanie/programy-pre-skoly/)

***Spôsob hodnotenia a klasifikácie:***

Hodnotenie je realizované slovne (s dôrazom na kladné, pozitívne povzbudzujúce hodnotenie, v prípade potreby aj usmernením s príslušným vysvetlením cieľa, ku ktorému sa chceme spoločne dopracovať). Využívame aj sebahodnotenie.

V domácej škole Little Monkey sa usilujeme hodnotiť nielen rozsah vedomostí žiaka a jeho spôsobilostí zvládnuť úlohy rôznej náročnosti. Rovnako dôležitá je schopnosť vyvinúť maximálne úsilie na splnenie úlohy a snaha zlepšiť sa, napredovať. Hodnotenie žiaka preto nie je založené len na dosiahnutom výsledku. Žiaci s kvalitným prístupom k povinnostiam sú takto niekedy ocenení vyššie ako žiaci s lepším výsledkom bez snahy. Hodnotenie nie je kvantifikované symbolmi alebo bodmi.

Klasifikácia žiaka je realizovaná v zmysle Zákona č. 245/2008 Z.z., § 55, ods. 4. a v zmysle Metodického pokynu č. 22/2011 na hodnotenie žiakov ZŠ platný od 1. mája 2011, č.:2011-3121/ 12824:4-921.

Žiak podstúpi komisionálne skúšky v kmeňovej škole, a to z príslušného učiva každého povinného predmetu, za každý polrok zvlášť. Na základe výsledkov komisionálnej skúšky vydá škola vysvedčenie.

**Doložka vo vysvedčení:** Žiak sa vzdelával podľa individuálneho vzdelávacieho programu.

Bol vzdelávaný podľa individuálneho vzdelávacieho programu uplatňovaného vo všetkých predmetoch.

Individuálny vzdelávací program vychádza zo Vzdelávacieho programu pre žiakov Základnej školy Jastrabá.

***Doplňujúce informácie:***